RESOLUCIÓN do 10 de abril de 2006, da Dirección Xeral de Saúde Pública, pola que se fai pública a realización dun curso homologado de nivel básico para a obtención do carné de aplicadores/manipuladores de praguicidas de uso ambiental e uso na industria alimentaria (tratamentos DDD).
CONSELLERÍA DE SANIDADE — III. OUTRAS DISPOSICIÓNS — 25/04/2006

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como, para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicarán aos organismos responsables, na comunidade autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicadores/manipuladores de praguicidas de uso ambiental e uso na industria alimentaria, nivel básico, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e
Alimentación, solicitados pola Asociación Nacional de Empresas de Control de Pragas (Anecpla), de acordo coas seguintes bases:
1. Denominación do curso.
Curso para a capacitación de aplicadores de praguicidas de uso ambiental e uso na industria alimentaria, nivel básico.
2. Entidade organizadora.
Anecpla (Asociación Nacional de Empresas de Control de Pragas).
3. Data.
Do 5 ao 9 de xuño de 2006.
4. Lugar de realización.
Feuga. Rúa Lope Gómez de Marzoa s/n. Campus Universitario Sur. 15705 Santiago de Compostela.
5. Número de prazas.
Máximo 25 alumnos.
6. Dirixido a
Todo o persoal auxiliar dos servizos de aplicación de praguicidas de uso ambiental e uso na industria alimentaria, non clasificados como moi tóxicos.
7. Criterios de selección.
Por rigorosa orde de recepción de solicitude de inscrición.
8. Presentación de solicitudes.
Enviaranse a Anecpla (polígono industrial Vallecas. Estrada Villaverde-Vallecas nº 265. Edificio Hormigueras, 3º esq., 28031 Madrid. Teléfono: 913 80 76 70. Fax: 917 77 99 45 anecpla*anecpla.com) por fax, carta ou correo electrónico, acompañado da seguinte documentación:
-Solicitude segundo modelo anexo I.
-Xustificante de ter ingresado a cota de 165 A/alumno (asociados Anecpla) e 275 A/alumno (non asociados) na conta Anecpla número 0049 5115 31 2716094078, do Banco Santander Central Hispano.
9. Data límite para a presentación de solicitudes.
Ata o 10 de maio de 2006.
10. Programa.
5-6-2006
9.30-11.30 h
Introdución.
11.30-13.30 h
Pragas ambientais e alimentarias (I).
6-6-2006
9.30-13.30 h
Pragas ambientais e alimentarias (II).
7-6-2006
9.30-13.30 h
Praguicidas. Hixiene e seguridade no seu manexo.
8-6-2006
9.30-13.30 h
Prevención, diagnóstico e primeiros auxilios en caso de intoxicación.
9-6-2006
9.30-12.30 h
Equipos na loita antivectorial. Exercicio práctico.
12.30-13.30 h
Métodos de loita antivectorial. Biocidas e ambiente.
Avaliación.
11. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas,
expedirá o certificado correspondente co ca poderán solicitar á Dirección Xeral de Saúde Pública da Consellería de Sanidade, o carné de aplicador/manipulador de praguicidas de uso ambiental e na industria alimentaria, nivel básico.
Santiago de Compostela, 10 de abril de 2006.
Ramón Medina González-Redondo
Director xeral de Saúde Pública
ANEXO I
FICHA DE SOLICITUDE DE INSCRICIÓN
CURSO PARA A CAPACITACIÓN DE APLICADORES DE PRAGUICIDAS DE USO AMBIENTAL E USO NA INDUSTRIA ALIMENTARIA, NIVEL BÁSICO
Entidad organizadora: Anecpla (Asociación Nacional de Empresas de Control de Pragas).
Data: do 5 ao 9 de xuño de 2006.
Lugar de realización: Feuga. Rúa Lope Gómez de Marzoa s/n. Campus Universitario Sur, 15705 Santiago de Compostela.
Duración: 20 horas.
Horario: das 9.30 ás 13.30 horas.
Nº máximo de alumnos: 25.
Prezo:
-165 euros por alumno para asociados.
-275 euros por alumno para non asociados.
-Pagados mediante talón nominativo a Anecpla ou transferencia bancaria (BSCH nº cta. 0049 5115 31 2716094078) antes do inicio do curso.
Inscrición: enviar boletín de solicitude a Anecpla (polígono industrial Vallecas. Estrada Villaverde-Vallecas nº 265. Edif. Hormigueras, 3º esq., 28031 Madrid. Teléfono: 913 80 76 70. Fax: 917 77 99 45 anecpla*anecpla.com) xunto co xustificante de pagamento antes do 10 de maio. As inscricións realizaranse por rigorosa orde de chegada (solicitude + xustificante de pagamento).
Carné: para a obtención do carné é preceptiva a asistencia ao 100% das horas lectivas. Nos casos excepcionais e debidamente xustificados, admitirase a ausencia do alumno a un máximo do 10% das horas lectivas. Ademais ao comezo do curso débese entregar fotocopia do DNI, 2 fotografías tamaño carné co nome posto no reverso e certificado médico oficial que inclúa a frase «non sofre impedimento físico nin psíquico para a manipulación de praguicidas» e aboar as taxas correspondentes mediante impreso oficial que será entregado durante o curso. Aqueles aos que Anecpla confirme a súa inscrición deberán traer esta documentación durante o curso.
EMPRESA: CIF:
ENDEREZO: CP:
LOCALIDADE: PROVINCIA:
TELEFONO: FAX:
CORREO ELECTRÓNICO:
APELIDOS, NOME
NIF